ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 34/2553เรื่อง การจัดตั้งกองทุนรวมและการเข้าทําสัญญา รับจัดการกองทุนส่วนบุคคล(ฉบับที่ 6)\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 7 แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานโดยได้รับความเห็นชอบจากคณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ให้เพิ่มความต่อไปนี้เป็น (ณ) ใน (2) ของข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552"(ณ) กองทุนรวมทองคํา ซึ่งหมายถึง กองทุนรวมที่มีวัตถุประสงค์หลักในการสร้างผลตอบแทนจากการมีฐานะการลงทุนในทองคําแท่ง ทั้งนี้ ไม่ว่าการได้รับผลตอบแทนจากการลงทุนในทองคําแท่งนั้นจะมีเงื่อนไขหรือไม่ "ฐานะการลงทุนในทองคําแท่ง" ตามวรรคหนึ่ง หมายความว่า มูลค่าการลงทุนในทองคําแท่ง ไม่ว่าจะเป็นการลงทุนโดยทางตรง หรือโดยทางอ้อมผ่านการลงทุนในตราสารหรือสัญญาที่ให้ผลตอบแทนโดยอ้างอิงกับราคาทองคําแท่ง อันเป็นผลให้กองทุนรวมมีความเสี่ยงในทองคําแท่ง"ข้อ ๒ ให้ยกเลิกความในข้อ 58 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 5/2553 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล (ฉบับที่ 2) ลงวันที่ 16 มีนาคม พ.ศ. 2553 และให้ใช้ความต่อไปนี้แทน "ข้อ 58 กองทุนรวมอีทีเอฟที่สามารถยื่นคําขอจัดตั้งตามส่วนที่ 2 ในหมวด 1 ของภาค 1 ต้องมีลักษณะดังต่อไปนี้ (1) ต้องเป็นกองทุนรวมเพื่อผู้ลงทุนทั่วไปเท่านั้น(2) โครงการจัดการกองทุนรวมระบุไว้อย่างชัดเจนว่า กองทุนรวมดังกล่าวมีนโยบายสร้างผลตอบแทนให้แก่ผู้ถือหน่วยลงทุนตามความเคลื่อนไหวของปัจจัยอ้างอิงอย่างใดอย่างหนึ่งดังต่อไปนี้ (ก) ดัชนีกลุ่มหลักทรัพย์ที่ได้รับการยอมรับจากสํานักงาน (ข) ราคากลุ่มหลักทรัพย์หรือกลุ่มตราสารทางการเงินอื่นที่ได้รับความเห็นชอบจากสํานักงาน(ค) ราคาหน่วยลงทุนของกองทุนรวมอีทีเอฟต่างประเทศที่มีลักษณะตามข้อ 58/1(2) (ง) ราคาทองคําแท่งที่เปิดเผยไว้อย่างแพร่หลายโดยหน่วยงานซึ่งเป็นที่ยอมรับในอุตสาหกรรมผู้ค้าทองคําในประเทศไทยหรือในระดับสากล ทั้งนี้ ในกรณีที่เป็นกองทุนรวมอีทีเอฟทองคําตามข้อ 61/1(2)(3) ในกรณีที่กองทุนรวมอีทีเอฟเป็นกองทุนรวมอีทีเอฟทองคํา นอกจากต้องมีลักษณะตามที่กําหนดไว้ในหมวดนี้แล้ว ต้องมีลักษณะตามที่กําหนดไว้ในหมวด 12 ด้วย"ข้อ ๓ ให้เพิ่มความต่อไปนี้เป็นหมวด 12 หลักเกณฑ์เพิ่มเติมของกองทุนรวมทองคํา และข้อ 61/1 ข้อ 61/2 ข้อ 61/3 และข้อ 61/4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552 หมวด ๑๒ หลักเกณฑ์เพิ่มเติมของกองทุนรวมทองคํา \_\_\_\_\_\_\_\_\_\_\_\_\_\_\_\_\_ข้อ ๖๑/๑ กองทุนรวมทองคําที่สามารถยื่นคําขออนุมัติจัดตั้งตามส่วนที่ 2 ของหมวด 1 ของภาค 1 ต้องเป็นกองทุนรวมทองคําประเภทใดประเภทหนึ่งดังต่อไปนี้ (1) กองทุนรวมทองคําแบบทั่วไป ซึ่งได้แก่ กองทุนรวมทองคําที่มีนโยบายสร้างผลตอบแทนที่อ้างอิงโดยตรงกับราคาทองคําแท่ง ทั้งนี้ โดยเฉลี่ยในรอบปีบัญชีไม่น้อยกว่าร้อยละแปดสิบของมูลค่าทรัพย์สินสุทธิของกองทุนรวม และไม่มีการลงทุนที่เป็นการสร้างผลตอบแทนในลักษณะที่กําหนดไว้ใน (3) (2) กองทุนรวมอีทีเอฟทองคํา ซึ่งได้แก่ กองทุนรวมทองคําที่เป็นกองทุนรวมอีทีเอฟ และมีนโยบายสร้างผลตอบแทนที่อ้างอิงโดยตรงกับความเคลื่อนไหวของราคาทองคําแท่ง ทั้งนี้ โดยเฉลี่ยในรอบปีบัญชีไม่น้อยกว่าร้อยละแปดสิบของมูลค่าทรัพย์สินสุทธิของกองทุนรวม และไม่มีการลงทุนที่เป็นการสร้างผลตอบแทนในลักษณะที่กําหนดไว้ใน (3)(3) กองทุนรวมทองคําแบบซับซ้อน ซึ่งได้แก่ กองทุนรวมทองคําที่มีนโยบายสร้างผลตอบแทนที่อ้างอิงกับราคาทองคําแท่งโดยผันแปรไปตามสูตรการคํานวณหรือเงื่อนไขใด ๆทั้งนี้ ไม่ว่าทั้งหมดหรือบางส่วนข้อ ๖๑/๒ กองทุนรวมทองคําตามข้อ 61/1 ที่ยื่นคําขอจัดตั้ง ต้องมีลักษณะดังต่อไปนี้ (1) โครงการจัดการกองทุนรวมได้ระบุไว้อย่างชัดเจนว่า เป็นกองทุนรวมทองคําประเภทใดประเภทหนึ่งตามข้อ 61/1 (2) ชื่อของกองทุนรวมต้องไม่มีลักษณะที่อาจก่อให้เกิดความเข้าใจผิดในประเภทของกองทุนรวมทองคํา (3) มีข้อกําหนดในโครงการจัดการกองทุนรวมว่า ทองคําแท่งที่กองทุนรวมลงทุนไม่ว่าโดยทางตรงหรือโดยทางอ้อม ต้องเป็นไปตามหลักเกณฑ์ดังต่อไปนี้ (ก) มีมาตรฐานและผ่านการรับรองจากหน่วยงานซึ่งเป็นที่ยอมรับในอุตสาหกรรมผู้ค้าทองคําในประเทศไทยหรือในระดับสากล ทั้งนี้ การรับรองดังกล่าวอาจเป็นการรับรองที่ทองคําแท่งหรือที่ผู้ผลิตทองคําแท่งก็ได้(ข) มีราคาที่เปิดเผยไว้อย่างแพร่หลายโดยหน่วยงานซึ่งเป็นที่ยอมรับในอุตสาหกรรมผู้ค้าทองคําในประเทศไทยหรือในระดับสากลข้อ ๖๑/๓ การขออนุมัติจัดตั้งกองทุนรวมอีทีเอฟทองคํา นอกจากต้องเป็นไปตามข้อ 61/2 และหลักเกณฑ์ในหมวด 10 แล้ว ต้องเป็นไปตามหลักเกณฑ์ดังต่อไปนี้ด้วย (1) โครงการจัดการกองทุนรวมระบุไว้อย่างชัดเจนว่า (ก) กองทุนรวมดังกล่าวมีนโยบายสร้างผลตอบแทนตามความเคลื่อนไหวของราคาทองคําแท่งที่เปิดเผยไว้อย่างแพร่หลายโดยหน่วยงานซึ่งเป็นที่ยอมรับในอุตสาหกรรมผู้ค้าทองคําในประเทศไทยหรือในระดับสากล และ (ข) การสร้างผลตอบแทนตาม (ก) กระทําโดยการลงทุนในทองคําแท่งโดยตรงหรือโดยอ้อมผ่านการลงทุนในหน่วยลงทุนของกองทุนรวมอีทีเอฟทองคําอื่นที่มีนโยบายสร้างผลตอบแทนผ่านการลงทุนในทองคําแท่งโดยตรง (2) ในกรณีที่กองทุนรวมอีทีเอฟทองคําที่ขอจัดตั้งเป็นกองทุนรวมหน่วยลงทุน และมีนโยบายสร้างผลตอบแทนตามความเคลื่อนไหวของราคาทองคําแท่ง ผ่านการลงทุนในหน่วยลงทุนของกองทุนรวมอีทีเอฟต่างประเทศ กองทุนรวมอีทีเอฟทองคํานั้นต้องมีลักษณะตามข้อ 58/1 ด้วยข้อ ๖๑/๔ ในกรณีที่กองทุนรวมทองคําที่ขอจัดตั้งตามข้อ 61/1 กําหนดไว้ในโครงการจัดการกองทุนรวมว่า บริษัทจัดการกองทุนรวมจะนําหน่วยลงทุนไปจดทะเบียนในตลาดหลักทรัพย์แห่งประเทศไทย โดยสํานักงานจะพิจารณาอนุมัติคําขอจัดตั้งกองทุนรวมดังกล่าว เมื่อมีข้อบังคับของตลาดหลักทรัพย์แห่งประเทศไทยเกี่ยวกับการรับสมาชิกที่สามารถส่งคําสั่งซื้อหรือขายเฉพาะหลักทรัพย์ที่อ้างอิงกับราคาทองคําแล้ว" ข้อ ๔ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 7 กันยายน พ.ศ. 2553 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อเป็นการเพิ่มผลิตภัณฑ์ทางการเงินและสร้างทางเลือกให้แก่ผู้ลงทุนในตลาดทุนไทย สมควรให้บริษัทจัดการกองทุนรวมสามารถจัดตั้งกองทุนรวมทองคํา และกองทุนรวมอีทีเอฟทองคําได้ จึงจําเป็นต้องออกประกาศนี้